कहा- शहजादे नवाब बनने के लिए लंदन में बयान देते हैं, माफी तो मंगवा कर रहेंगे
BJP National Spokesperson Sambit Patra Speaks About Rahul Gandhi Speech. Follow Sambit Patra Latest News and More On Dainik Bhaskar भाजपा के राष्ट्रीय प्रवक्ता संबित पात्रा ने मंगलवार को कहा कि कांग्रेस सांसद राहुल गांधी भारतीय राजनीति के आज के मीर जाफर हैं। वे
भाजपा के राष्ट्रीय प्रवक्ता संबित पात्रा ने मंगलवार को कहा कि कांग्रेस सांसद राहुल गांधी भारतीय राजनीति के आज के मीर जाफर हैं। वे भारत के शहजादे हैं, जो नवाब बनने के लिए लंदन में बयान देते हैं। उन्हें ब्रिटेन में कही बातों के लिए संसद में माफी मांगनी होगी। ऐसा नहीं है कि राहुल गांधी बिना माफी मांगे निकल जाएंगे। हम उनसे माफी मंगवा कर रहेंगे। पात्रा ने यह बात प्रेस कॉन्फ्रेंस कही।
पवन खेड़ा ने कहा- कम से कम भाजपा प्रवक्ता प्रेस कॉन्फ्रेंस तो करते हैं 
संबित पात्रा के बयान पर कांग्रेस नेता पवन खेड़ा ने कहा कि शाह और शहंशाह जानते हैं कि राहुल गांधी माफी नहीं मांगेगे। भाजपा प्रवक्ताओं की परंपरा रही है दिन में वॉट्सऐप रिचार्ज करते हैं और शाम को टीवी पर आकर कचरा बांट देते हैं। चलिए कुछ तो करते हैं, अपने बॉस की तरह प्रेस कॉन्फ्रेंस से बचते तो नहीं हैं।
उन्होंने आगे कहा कि लंदन के वफादार, हमारे स्वतंत्रता सैनानियों के खिलाफ मुखबरी करने वाले, नौ बार नाक रगड़कर इंग्लैंड से माफी मांगने वाले, वाइसरॉय से पेंशन लेने वाले जब सुबह-सुबह आकर हमें देशभक्ति का ज्ञान देते हैं, तो हंसी आती है। राहुल गांधी को मौजूदा दौर का 'मीर जाफर' कहने वाले संबित पात्रा के बयान पर जल्द होगी कार्रवाई।
संसद में उनकी भागीदारी सबसे कम, कहते हैं बोलने नहीं देते
पात्रा ने कहा कि राहुल गांधी हमेशा देश को बदनाम करते हैं। उन्होंने देश का अपमान किया और विदेशी ताकत से देश में हस्तक्षेप करने के लिए कहा है। यह कांग्रेस और राहुल गांधी की साजिश है। संसद में उनकी भागीदारी सबसे कम है और वे कहते हैं कि कोई भी उन्हें बोलने की इजाजत नहीं देता है।
राहुल गांधी की तुलना मीर जाफर से करते हुए पात्रा ने कहा कि मीर जाफर ने भी वही किया। जाफर ने ईस्ट इंडिया कंपनी से मदद लेने के लिए 24 परगना दिया था। अब राहुल भी उसी तरह की राजनीति कर रहे हैं।
पात्रा बोले- राहुल गांधी केवल जयराम रमेश की मदद से बोलते हैं
पात्रा ने कहा कि डिबेट लोकतंत्र का आत्मा है, लेकिन राहुल गांधी ने 2019 से केवल 6 बार ही इसमें भाग लिया है। वह डिबेट का हिस्सा ही नहीं बनते हैं। उन्होंने कहा कि राहुल खुद कह चुके हैं कि सांसद होना मेरा दुर्भाग्य है। राहुल गांधी को नहीं पता कि उन्हें क्या कहना है। वे केवल जयराम रमेश की मदद से बोलते हैं।
राहुल ने कैम्ब्रिज में कहा था- संसद में माइक बंद कर दिए जाते हैं
इस महीने की शुरुआत में राहुल गांधी लंदन दौरे पर थे। वहां उन्होंने कैम्ब्रिज यूनिवर्सिटी में कहा था कि जब कांग्रेसी सांसदों के बोलने की बारी आती है तो संसद में माइक बंद कर दिए जाते हैं। विपक्ष अपनी आवाज नहीं रख सकता है। उन्होंने कहा कि विपक्ष का कोई नेता देश में किसी भी यूनिवर्सिटी में नहीं बोल सकता है। भारत में लोकतंत्र पर सीधा प्रहार हो रहा है। पूरी खबर यहां पढ़ें...
ये खबरें भी पढ़ सकते हैं...
लंदन में राहुल के दिए बयान पर संसद में हंगामा, भाजपा बोली- माफी मांगें
संसद के बजट सत्र का दूसरा चरण शुरू होते ही हंगामे की भेंट चढ़ गया। संसद के दोनों सदनों में राहुल गांधी के लंदन में दिए गए बयान को लेकर भाजपा ने माफी की मांग की थी। इस पर कांग्रेस अध्यक्ष मल्लिकार्जुन खड़गे ने कहा था- सरकार अडानी मुद्दे पर जांच से भाग रही। हमारी बात नहीं सुनी जाती। हम विक्रम बेताल की तरह पीछा नहीं छोड़ेगे। पूरी खबर यहां पढ़ें...
कांग्रेस सांसदों की मांग- राहुल को सदन में बोलने दो, भाजपा ने कहा- पहले बयान पर माफी मांगें
लोकसभा में 5वें दिन की कार्यवाही शुरू होने के 20 मिनट बाद ही खत्म हो गई थी। सदन में नारेबाजी के चलते अध्यक्ष ओम बिड़ला ने लोकसभा को सोमवार तक के लिए स्थगित कर दिया था। कांग्रेसी सांसद राहुल गांधी को बोलने दो के नारे लगा रहे थे। जबकि BJP पिछले 4 दिन से राहुल गांधी के कैम्ब्रिज वाले बयान पर माफी की मांग कर रही थी। पूरी खबर यहां पढ़ें...